


Analiza prikupljenih podataka u sklopu Akcionog plana za rodnu ravnopravnost Univerziteta u Sarajevu (GAP UNSA) 2024-2026
(akademska 2024/2025. godina)

Savjet za rodnu ravnopravnost Univerziteta u Sarajevu (u daljem tekstu: Savjet), u okviru svojih redovnih nadležnosti utvrđenih Statutom Univerziteta u Sarajevu (član 105) i Poslovnikom o radu Savjeta za rodnu ravnopravnost, kao i aktivnosti predviđenih Akcionim planom za rodnu ravnopravnost Univerziteta u Sarajevu za period 2024–2026. godine, proveo je prikupljanje podataka i izradio rodnu analizu stanja na Univerzitetu u Sarajevu (u daljem tekstu: UNSA).

1. Prikupljanje podataka 
Aktivnosti prikupljanja podataka započete su na drugoj sjednici Savjeta, održanoj 11. februara 2026. godine, kada je usvojen obrazac za prikupljanje podataka od organizacionih jedinica UNSA.
Od članica Univerziteta zatraženi su podaci koji se odnose na:
· svršene studente i studentice UNSA u akademskoj 2024/2025. godini, kao i dobitnike i dobitnice priznanja Univerziteta u Sarajevu u akademskoj 2024/2025. godini; 
· nenastavno osoblje na članicama Univerziteta u Sarajevu (stanje na dan 31. decembra 2025. godine); 
· broj nastavnog, naučnog i umjetničkog osoblja u akademskoj 2024/2025. godini; 
· savjetnike i savjetnice za prevenciju seksualnog i rodno zasnovanog uznemiravanja (ime i prezime, datum imenovanja, trajanje mandata i kontakt e-mail). 
Sekretarka Savjeta je 18. februara 2026. godine uputila dopis svim članicama UNSA sa molbom da tražene podatke dostave najkasnije do 16. marta 2026. godine. U istom dopisu članice su podsjećene na obavezu da, po isteku mandata, izvrše ponovno imenovanje postojećih ili imenovanje novih savjetnika i savjetnica za prevenciju seksualnog i rodno zasnovanog uznemiravanja te da o poduzetim aktivnostima obavijeste Savjet. Budući da sve članice nisu dostavile tražene podatke u predviđenom roku, 22. marta 2026. godine upućen je podsjetnik sa pozivom da se podaci dostave do kraja sedmice.
Od početka juna 2026. godine, tražene podatke dostavilo je 25 članica. Podatke nisu dostavile sljedeće članice: Akademija likovnih umjetnosti, Akademija scenskih umjetnosti, Fakultet islamskih nauka, Fakultet zdravstvenih studija i Institut za historiju.
Važno je istaći da Zakon o ravnopravnosti spolova u Bosni i Hercegovini ("Službeni glasnik BiH", br. 16/03, 102/09 i 32/10) propisuje obavezu nadležnih institucija da prikupljaju, vode, analiziraju i prikazuju statističke podatke razvrstane po spolu (član 24). Rodno razvrstani statistički podaci predstavljaju osnovu za praćenje stanja i trendova u oblasti rodne ravnopravnosti na UNSA, procjenu efekata postojećih mjera te planiranje novih aktivnosti. Istovremeno, oni predstavljaju važnu empirijsku osnovu za izradu novog Akcionog plana za rodnu ravnopravnost Univerziteta u Sarajevu. Na osnovu dostavljenih podataka može se zaključiti da članice Univerziteta u Sarajevu vode i evidentiraju statističke podatke razvrstane po spolu te da je većina članica odgovorila na zahtjev Savjeta dostavljanjem traženih podataka.

2. Diplomirane/i studenti i studentice u akademskoj 2024/25. godini
U sferi univerzitetskog obrazovanja mogu se prepoznati najmanje tri prioritetna cilja koja se često tumače i kao  minimalni  uslovi  na  putu  ka ostvarivanju rodne ravnopravnosti u sferi visokoškolskog obrazovanja. Oni su i formalno prepoznati u različitim aktivnostima Evropske komisije i potvrđeni kroz  različite  programe  kao  što  je  na primjer  Horizon  2020.  Riječ  je  o postizanju  rodnog  balansa  u  istraživačkim  timovima,  osiguravanje  rodne ravnoteže u donošenju odluka i integracija rodne perspektive u istraživanja i nastavnu  praksu.   Vertikalna   i   horizontalna   rodna   segregacija   u   oblasti visokoškolskog obrazovanja (European  Parlament,  2015,  str.  8) osnovna  je prepreka na putu ka realizaciji ova tri cilja. Istovremeno, globalno se uočava značajno smanjenje rodnog jaza u pogledu upisa na tercijarno obrazovanje, kao i u pogledu uspješnog završetka studija.
Ovakve trendove je moguće pratiti i na UNSA. U akademskoj 2024/25. godini na UNSA, žene čine 68,75 % od ukupnog broja osoba koje su završile studije (I, II i III ciklus te integrirani studij). Pregled po članicama je dat u tabeli br. 1.

	Integrisani studij

	Ž
	M
	Ž
	M
	Ž
	M

	Arhitektonski fakultet
(Arhitektura i urbanizam)

	7
	68
	10
	31
	-
	-
	-
	3

	
Ekonomski fakultet
	
75
	
163
	
60
	
160
	
-
	
-
	
2
	
6

	
Elektrotehnički fakultet
	
89
	
76
	
144
	
42
	
	
	
3
	
3

	Fakultet za upravu
	
7
	
5
	
10
	
11
	
-
	
-
	
4
	
-

	Fakultet političkih nauka
	49
	112
	48
	101
	-
	-
	3
	2

	Fakultet sporta i tjelesnog odgoja 
	21
	4
	9
	6
	
	
	3
	4

	Fakultet za saobraćaj i komunikacije
	44
	34
	14
	25
	-
	-
	2
	1

	Farmaceutski fakultet
	-
	-
	-
	-
	6
	60
	0
	2

	Filozofski fakultet
	39
	167
	35
	123
	-
	-
	1
	9

	Građevinski fakultet
	11
	30
	25
	21
	-
	-
	2
	-

	Katolički bogoslovni fakultet 
	-
	-
	-
	-
	3
	-
	-
	-

	Mašinski fakultet
	39
	27
	52
	43
	-
	-
	-
	1

	Medicinski fakultet
	-
	-
	-
	-
	28
	68
	8
	5

	Muzička akademija
	9
	14
	13
	22
	-
	-
	-
	1

	Pedagoški fakultet
	-
	60
	4
	93
	-
	-
	-
	-

	Poljoprivredno-prehrambeni  fakultet
	11
	41
	8
	28
	-
	-

	-
	-

	Pravni fakultet
	15
	81
	15
	44
	-
	-
	6
	3

	Prirodno-matematički fakultet 
	25
	80
	13
	95
	-
	-
	5
	3

	Stomatološki fakultet
	-
	-
	-
	-
	26
	55
	-
	-

	Šumarski fakultet
	9
	7
	19
	7
	-
	-
	-
	-

	Veterinarski fakultet
	-
	-
	-
	-
	9
	20
	2
	3

	
UKUPNO:
	
450
	
969
	
379
	
852
	
72
	
203
	
41
	
48


Tabela br. 1 – Diplomirane studentice i diplomirani studenti (akademska 2024/25. godina
Iako u gore navedenim podacima vidimo trend visoke zastupljenosti žena s obzirom na uspješno okončan I i II ciklus studija, odnosno integrirani studij, ipak uočava se i blagi pad s obzirom na doktorske studije gdje žene čine 53,93 % osoba koje su završile doktorske studije u 2024/25. godini. Značajno uključivanje žena u tercijalno obrazovanje prati i trend pada broja muškaraca koji završavaju dodiplomske i postdiplomske studija. Iako se istorijski fokus opravdano nalazio na uključivanju žena, globalni podaci u posljednje dvije decenije pokazuju da muškarci postaju podzastupljena grupa na univerzitetima, a iz sociološke i ekonomske perspektive, ovo jeste ozbiljan društveni problem. 
Također, podaci se mogu analizirati i s obzirom na rodnu segmentaciju po fakultetima. Horizontalna segregacija u analiziranim podacima pokazuje duboku podjelu na feminizirana i maskulinizirana polja studija (tzv. STEM vs. CARE podjela). Za potrebe ilustracije dublje analize horizontalne rodne segregacije, iz cjelokupnog uzorka namjerno su izdvojene dvije članice: Pedagoški fakultet i Fakultet sporta i tjelesnog odgoja. Ovdje se uočava radikalan kontrast u spolnoj strukturi dviju ekstremnih članica, gdje ženski spol apsolutno dominira na Pedagoškom fakultetu s 97,45%, dok muški spol zadržava stabilnu većinu od 70,21% na Fakultetu sporta i tjelesnog odgoja. Izbor ovih ustanova nije nasumičan, već je utemeljen na metodi analize ekstremnih slučajeva, s ciljem jasnijeg ilustriranja polarizacije unutar akademskog prostora.
U ekstremno feminiziranim poljima udio žena prelazi kritičnu granicu od 75%. Pedagoški fakultet, Farmaceutski fakultet, Arhitektonski fakultet, Filozofski fakultet i Prirodno-matematički fakultet se izdvajaju kao fakulteti sa najvećim udjelom žena koje su završile studij u akademskoj 2024/25. godini. Iako žene dominiraju na nivou UNSA, muškarci drže većinu na tehničkim i sportskim disciplinama. Samo na četiri fakulteta (Fakultet sporta i tjelesnog odgoja, Šumarski fakultet, Mašinski fakultet i Elektrotehnički fakultet) muškarci ostvaruju većinu u ukupnom broju svršenih studenata i studentica u akademskoj 2024/25. godini.
Iz analize podataka može se zaključiti da žene u  značajnijoj  mjeri  sudjeluju u dodiplomskim i postdiplomskim obrazovnim programima, a značajnije odsustvo muškaraca u pojedinim oblastima također predstavlja rodni disbalans. Ipak, dostignuti  paritet  na  dodiplomskim  i  postdiplomskim  studijima treba dodatno analizirati na pojedinačnim fakultetima. Također, generalno se zapaža da žene i dalje u manjoj mjeri nego muškarci nastavljaju svoje studije na doktorskim programima (vidi Tabelu br. 2).
	Ciklus studija
	M
	Ž
	Ukupno
	Udio žena (%)

	I ciklus
	450
	969
	1419
	68,28 %

	II ciklus
	379
	852
	1231
	69,21 %

	Integrisani studij
	72
	203
	275
	73,82 %

	III ciklus
	41
	48
	89
	53,93 %

	Ukupno:
	942
	2072
	3014
	68,75 %


Tabela br. 2 – Pregled po ciklusima studija  
Trend visoke zastupljenosti žena je stabilan kroz I, II i integrisani ciklus gdje dostiže vrhunac od skoro 74 %. Ovaj visok procenat je uslovljen činjenicom da integrisani studij primarno obuhvata oblasti koje su horizontalno feminizirane. Tek na III ciklusu (doktorski studij) omjer se značajnije izjednačava, gdje žene čine 53,93% osoba koje su završile doktorski studij na UNSA u akademskoj 2024/25. godini.
Iako su žene izrazita većina na dodiplomskom i master nivou (skoro 70%), njihov udio doživljava drastičan pad na doktorskim studijama (za oko 15 procentnih poena u odnosu na bazu). Ovo je klasičan primjer fenomena "propuštanja cijevi" (leaky pipeline). On ukazuje na to da se žene, unatoč tome što u većem broju završavaju bazične studije, suočavaju s barijerama (porodične obaveze, socio-ekonomski pritisci, institucionalni ambijent) koje ih u većoj mjeri nego muškarce odvraćaju od nastavka najvišeg akademskog usavršavanja.
Kako bi se u potpunosti razumio potencijal novih generacijskih valova na UNSA, nužno je uzeti u obzir distribuciju najviših priznanja (Zlatna značka, Srebrena značka, Povelja i Nagrada dekana/ice). Ovi podaci služe kao indikator akademske izvrsnosti i pokazuju realnu strukturu kadra koji će u bliskoj budućnosti činiti bazu za izbor u saradnička i nastavna zvanja. 
Opet u napomenu da nisu sve članice dostavile tražene informacije, dostavljeni podaci su dovoljni za dalje izvođenje općih zaključaka. Dostavljeni podaci o dodijeljenim priznanjima za akademsku izvrsnost u akademskoj 2024/2025. godini nedvosmisleno potvrđuju da ženska populacija čini više od dvije trećine (67,58%) svih najuspješnijih studenata na Univerzitetu. Posebno je indikativan podatak za Zlatnu značku na II ciklusu studija, gdje žene ostvaruju dominantnih 80% (20 dobitnica naspram 5 dobitnika).

3. Nastavno osoblje
Podaci koje je analizirao Savjet u odnosu na nastavno osoblje, ukazuju na postojanje vertikalne rodne segregacije. Na najnižoj stepenici (asistenti/ce) žene imaju prednost od čak 17 procenata u odnosu na muškarce, ali kako se penjemo kroz zvanja, ta prednost se postepeno topi, da bi se na nivou redovnog/e profesora/ice potpuno preokrenula u korist muškaraca. Međutim, prilikom analize opadanja procenta žena prema višim akademskim zvanjima (od 58,65 % među asistentima/icama, 55,49 % među višim asistentima/icama, 48,97 % među docentima/icama,  50, 82 % među vanrednim profesorima/icama do 43,95% među redovnim profesorima), nužno je izbjeći simplificirane zaključke o isključivom djelovanju 'staklenog stropa' kao trenutne institucionalne barijere. U vrijeme osnivanja UNSA, ali i u prvim decenijama njegovog rada, ženska populacija je bila gotovo potpuno odsutna iz studentske baze, a samim tim i iz nastavnog kadra. Tek sa masovnijim uključivanjem žena u tercijarno obrazovanje u kasnijim decenijama, stvara se bazen ženskog kadra koji postepeno ulazi u akademsku zajednicu – prvo kroz zvanja asistentica i viših asistentica. Budući da je za napredovanje od saradničkih zvanja do zvanja redovnog/e profesora/ice u našem zakonskom i akademskom okviru potrebno 20 do 25 godina kontinuiranog rada, trenutna struktura najviših zvanja reflektuje raniji društveni kontekst. Trenutna dominacija žena u saradničkim zvanjima kroz prirodan tok vremena i smjenu generacija, u narednim decenijama vjerovatno transformisati i rodnu strukturu na samom vrhu akademske piramide. Zanimljivo je primjetiti drugačije trendove da na naučnim institutima u odnosu na fakultete. Na primjer, na Institutu za genetičko inženjerstvo žene potpuno dominiraju čak i u najvišim zvanjima – naučni/e savjetnici/e su 75 % žene.
Pored historijskog konteksta, u analizi tranzicije ženskog kadra iz saradničkih u nastavna zvanja uočava se još jedan suptilan, ali strukturalno značajan fenomen, a to je sinkronicitet masovnijeg ulaska žena u akademsku zajednicu sa sukcesivnim i pooštravanjem kriterija za izbor u zvanja. Iako promjena kriterija nije usmjerena protiv ženske populacije, efekat ovih reformi asimetrično pogađa spolove. U periodu kada su dominirale većinski muške generacije, kriteriji za izbor u zvanja bili su primarno oslonjeni na kvantitet domaće publicistike i nastavni staž. Danas, kada generacijska u kojoj dominiraju žene (trenutne asistentice i docentice) dolazi u fazu napredovanja ka vrhu piramide, kriteriji uključuju međunarodne standard (indeksiranost radova u bazama Scopus/WoS, učešće u Horizon projektima, citiranost). Ovaj fenomen 'pomicanja stativa' stvara situaciju u kojoj mlađa, pretežno ženska generacija mora uložiti disproporcionalno veći naučni i logistički napor za postizanje istog akademskog statusa koji su prethodne generacije ostvarivale pod znatno fleksibilnijim uslovima. 
Analiza akademskog i naučnog osoblja zasnovana je na podacima prikupljenim zaključno sa početkom juna 2026. godine, koje je zvanično dostavilo 25 članica Univerziteta u Sarajevu. Izvještaj reflektuje stanje u akademskoj 2024/2025. godini. Podaci nisu stopostotni obuhvat cjelokupnog univerzitetskog sistema jer tražene podatke u zadatom roku nisu dostavile sve članice. Unatoč ovim nedostacima, uzorak od 25 članica statistički je reprezentativan i pruža visok nivo pouzdanosti za gore izvedene zaključke.

4. Administrativno osoblje
Sa podacima koje je dostavila većina članica UNSA, mogli su se steći potpuniji uvidi u rodni (dis)balans u stručnim, administrativnim i tehničkim službama UNSA. Nenastavni sektor pati od hronične i duboke horizontalne rodne segregacije, gdje su cijele službe i sektori gotovo stopostotno polarizovani po polnoj osnovi. U odnosu na podatke koje su dostavljeni Savjetu, žene su u značajno većem procentu nego muškarci, imenovane na pozicije sekretara/ki fakulteta/akademija/instituta. Također, žene čine većinu zaposlenica i u drugim službama fakulteta, te su zastupljene i na rukovodećim funkcijama, na primjer u bibliotekama, službama za računovodstvo i financije kao i službama za nastavu. Može se pretpostaviti da je ovakva situacija posljedica i prethodne feminizacije studija kao što su studiji bibliotekarstva, prava i ekonomije. Očekivano, na pozicijama pomoćnih radnica i radnika na održavanju higijene objekta i opreme isključivo su zaposlene žene te je i ovo svakako uticalo na visok procenat žena na pozicijama nenastavnog osoblja. 
U odnosu na analizu dostavljenih podataka, uočavaju se dva ključna fenomena. Prvo, potpuna feminizacija operativne i administrativno-upravljačke jezgre. Pozicije sekretarke/a fakulteta, šefica/ova studentskih službi, te rukovoditeljica/laca finansijsko-računovodstvenih sektora u ogromnoj većini (preko 85%) pripadaju ženama. Ovo ukazuje na to da su administrativni poslovi na univerzitetu postali dominantno ženska sfera rada. 
Drugi fenomen je reprodukcija tradicionalnih stereotipa u pomoćnim poslovima. Službe za održavanje higijene su u potpunosti feminizirane, dok poslovi obezbjeđenja, domara, ložača i IT podrške predstavljaju gotovo isključivo mušku sferu (94,37%).
Dostavljeni podaci koje je analizirao Savjet, ukazuju i na specifičnosti stručne podrške nastavi (Laboratorije i klinike). Unutar fakulteta koji imaju izraženu eksperimentalnu ili kliničku komponentu (Farmaceutski, PMF, Poljoprivredni, Stomatološki), stručna podrška u nastavi također bilježi visoku stopu feminizacije (preko 75%). 

5. Preporuke
Nastaviti redovno prikupljanje, vođenje, analizu i prikazivanje statističkih podataka razvrstanih po spolu, ali i eventualno proširiti ovu analizu s obzirom na eventualna odustajanja (i razloge odustajanja) studentica i studenata od dodiplomskih, postdiplomskih i doktorskih studija. 
S obzirom na analizu podataka na članicama, planirati adekvatne aktivnosti prilikom promocije upisa na članice UNSA.
Na temelju analize prikupljenih podataka u sklopu Akcionog plana za rodnu ravnopravnost Univerziteta u Sarajevu (GAP UNSA) 2024-2026, planirati adekvatne aktivnosti i narednom akcionom planu (AP) za rodnu ravnopravnost na UNSA što podrazumijeva i blagovremen početak rada na izradi APa, ali i planiranje sredstava za realizaciju pojedinih aktivnosti.


